CELEX: 22013D0111(01)
Language: mt
Date: 2013-06-14 00:00:00
Title: Deċiżjoni tal-Kumitat Konġunt taż-ŻEE Nru 111/2013 tal- 14 ta’ Ġunju 2013 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

28.11.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/12
               
            DEĊIŻJONI TAL-KUMITAT KONĠUNT TAŻ-ŻEE
      Nru 111/2013
      tal-14 ta’ Ġunju 2013
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2009/43/KE tal-Parlament Ewropew u tal-Kunsill tas-6 ta’ Mejju 2009 dwar l-issimplifikar tat-termini u l-kundizzjonijiet tat-trasferimenti ta’ prodotti relatati mad-difiża fil-Komunità (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva tal-Kummissjoni 2010/80/UE tat-22 ta’ Novembru 2010 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża (2) għandha tiġi inkorporata fil-Ftehim ŻEE.
               
            
                  (3)
               
               
                  Id-Direttiva tal-Kummissjoni 2012/10/UE tat-22 ta’ Marzu 2012 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża (3) għandha tiġi inkorporata fil-Ftehim ŻEE.
               
            
                  (4)
               
               
                  Ir-Rakkomandazzjoni tal-Kummissjoni 2011/24/UE tal-11 ta’ Jannar 2011 dwar iċ-ċertifikazzjoni ta’ impriżi tad-difiża skont l-Artikolu 9 tad-Direttiva 2009/43/KE tal-Parlament Ewropew u tal-Kunsill dwar l-issimplifikar tat-termini u l-kundizzjonijiet tat-trasferimenti ta’ prodotti relatati mad-difiża fil-Komunità (4) għandha tkun inkorporata fil-Ftehim ŻEE.
               
            
                  (5)
               
               
                  Id-Direttiva 2009/43/KE għandha x’taqsam mal-liċenzji għall-esportazzjoni ta’ prodotti relatati mad-difiża lil pajjiżi terzi. L-inkorporazzjoni tad-Diretetiva għandha tkun mingħajr ħsara għall-kamp ta’ applikazzjoni tal-Ftehim ŻEE rigward ir-relazzjonijiet tal-pajjiżi terzi.
               
            
                  (6)
               
               
                  L-Anness II tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XIX tal-Anness II tal-Ftehim jiġi emendat kif ġej:
      
                  1.
               
               
                  Il-punt li ġej jiddaħħal wara l-punt 3p (Id-Deċiżjoni tal-Kummissjoni 2010/376/UE):
                  
                              “3q.
                           
                           
                              
                                 32009 L 0043: Id-Direttiva 2009/43/KE tal-Parlament Ewropew u tal-Kunsill tas-6 ta’ Mejju 2009 dwar l-issimplifikar tat-termini u l-kundizzjonijiet tat-trasferimenti ta’ prodotti relatati mad-difiża fil-Komunità (ĠU L 146, 10.6.2009, p. 1), kif emendata minn:
                              
                                          —
                                       
                                       
                                          
                                             32010 L 0080: Id-Direttiva tal-Kummissjoni 2010/80/UE tal-22 ta’ Novembru 2010 (ĠU L 308, 24.11.2010, p. 11),
                                       
                                    
                                          —
                                       
                                       
                                          
                                             32012 L 0010: Id-Direttiva tal-Kummissjoni 2012/10/UE tat-22 ta’ Marzu 2012 (ĠU L 85, 24.3.2012, p. 3).
                                       
                                    Din id-Direttiva ma għandhiex tapplika għal-Liechtenstein.
                              Id-disposizzjonijiet tad-Direttiva għandhom, għall-finijiet tal-Ftehim preżenti, jinqraw bl-adattazzjoni li ġejja:
                              L-Artikolu 11 ma għandux japplika.”;
                           
                        
            
                  2.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” għandu jiddaħħal il-punt li ġej wara l-punt 14 (Ir-Riżoluzzjoni tal-Kunsill tat-8 ta’ Lulju 1996 (96/C 224/03)):
                  
                              “15.
                           
                           
                              
                                 32011 H 0024: Ir-Rakkomandazzjoni tal-Kummissjoni 2011/24/UE tal- 11 ta’ Jannar 2011 dwar iċ-ċertifikazzjoni ta’ impriżi tad-difiża skont l-Artikolu 9 tad-Direttiva 2009/43/KE tal-Parlament Ewropew u tal-Kunsill dwar l-issimplifikar tat-termini u l-kundizzjonijiet tat-trasferimenti ta’ prodotti relatati mad-difiża fil-Komunità (ĠU L 11, 15.1.2011, p. 62).”
                           
                        
            Artikolu 2
      It-testi tad-Deċiżjonijiet Nri 2009/43/KE, 2010/80/UE u 2012/10/UE u tar-Rakkomandazzjoni 2011/24/UE fl-ilsien Islandiż u dak Norveġiż, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-deċiżjoni għandha tidħol fis-seħħ fil-15 ta’ Ġunju 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE. (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-14 ta’ Ġunju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 146, 10.6.2009, p. 1.
      
         (2)  ĠU L 308, 24.11.2010, p. 11.
      
         (3)  ĠU L 85, 24.3.2012, p. 3.
      
         (4)  ĠU L 11, 15.1.2011, p. 62.
      
         (*)  Ma huwa indikat l-ebda rekwiżit kostituzzjonali.